Vyf verhoorafwagtendes ontsnap in LimpopoArgieffoto Vyf verhoorafwagtendes het Dinsdagmiddag uit aanhouding in Malamulele in Limpopo ontsnap. “ŉ Gevangene het ŉ polisiebeampte oorweldig terwyl hy na ŉ polisievoertuig vergesel is,” het kol. Ronel Otto, woordvoerder van die polisie, in ŉ verklaring gesê. Die gevangene het ook die staatsvoertuig gesteel. “Ses verhoorafwagtendes, wat in aanhouding is op aanklagte wat strek van moord, diefstal en aanranding met die doel om ernstige liggaamlike skade aan te rig, het in die proses ontsnap.” Die voorval het omstreeks 16:15 by die Malamulele-landdroshof plaasgevind. “Die voertuig is later ongeveer 25 km daarvandaan verlate gevind.” Volgens Otto is ‘n sesde verhoorafwagtende steeds in die polisie se aanhouding. Die persone wat ontsnap het, is David Madala Mhlongo, Cliff Sithole, Lucas Siweya, Manuel Thembi Simango en Bernard Ndove. Die polisie stel ondersoek in.